**אנטון, מלך סקסוניה** (בגרמנית: **Anton Clemens Theodor Maria Joseph Johann Evangelista Johann Nepomuk Franz Xavier Aloys Januar**;‏ 27 בדצמבר 1755 – 6 ביוני 1836), היה מלכה השני של סקסוניה, בין השנים 1827–1836.

ביוגרפיה
--------

### ילדותו

אנטון נולד ב-27 בדצמבר 1755 בדרזדן שהייתה חלק מנסיכות הבוחר מסקסוניה, לפרידריך כריסטיאן, שהיה מאוחר יותר הנסיך הבוחר מסקסוניה, ולמריה אנטוניה, דוכסית בוואריה, בתו של קרל השביעי, קיסר האימפריה הרומית הקדושה.

בצעירותו היה אנטון בין הצללים, ולא התערב בפוליטיקה של הנסיכות. לאחר מותו של אחיו קרל, נסיך סקסוניה ב-8 בספטמבר 1781 ולידת ילדו המת של פרידריך אוגוסט בשנת 1799 הפך אנטון ליורש העצר של הנסיכות, ובשנת 1806 ליורש העצר של הממלכה.

### ממלכת סקסוניה

ב-5 במאי 1827 מת פרידריך אוגוסט הראשון, מלך סקסוניה ללא יורשים זכרים, ובמקומו עלה אנטון לשלטון. אנטון שהיה כבר בן 71, היה חסר ניסיון לחלוטין בענייני הממשלה, ומשום כך לא היה לו כוונה ליזום שינויים עמוקים במדיניות החוץ או הפנים.

לאחר עלותו לשלטון, התקיימו שיחות עם נציגי פרוסיה, על מסירת סקסוניה הפרוטסטנטית לפרוסיה שאף היא הייתה פרוטסטנטית, ואילו בתמורה יקבל אנטון הקתולי את חבל הריין שהיה אף הוא קתולי, אולם לא יצא שום דבר מהשיחות הללו.

אחרי מהפכת יולי בצרפת בשנת 1830, החלו בסתיו הפגנות אף בסקסוניה, בעיקר נגד החוקה הישנה. כתוצאה מההפגנות, ויתר מקסימיליאן, נסיך הכתר של סקסוניה על זכותו לרשת את המלוכה, לטובת בנו פרידריך אוגוסט, והתקבלה בשנת 1831 חוקה חדשה שנכנסה לתוקף ב-4 בספטמבר של אותה שנה. סקסוניה הפכה למונרכיה חוקתית, ועל אף שהייתה יותר שמרנית מחוקות אחרות שהיו קיימות בתקופה זו בקונפדרציה הגרמנית, עדיין החוקה התקיימה עד לשנת 1918. בשנת 1833 הצטרפה סקסוניה לצולפריין, וכתוצאה מכך התפתחו המסחר והתעשייה במדינה.

ב-6 ביוני 1836 מת אנטון בדרזדן, ובמקומו עלה לשלטון אחיינו פרידריך אוגוסט השני, מלך סקסוניה.

משפחתו
------

ב-29 בספטמבר 1781 התחתן אנטון על ידי שליח עם מריה קרולינה, נסיכת סבויה, בתם של ויטוריו אמדאו השלישי, מלך סרדיניה ומריה אנטוניה פרננדה, נסיכת ספרד, וב-24 באוקטובר באותה שנה מומשו הנישואים בדרזדן. אך היא מתה כעבור שנה ב-28 בדצמבר 1782 ממחלת האבעבועות השחורות ללא ילדים.

ב-8 בספטמבר 1787 התחתן אנטון על ידי שליח עם מריה תרזה מאוסטריה, בתם של לאופולד הראשון, הדוכס הגדול של טוסקנה ומריה לואיסה, נסיכת ספרד, וב-18 באוקטובר באותה שנה מומשו הנישואים בדרזדן. ממנה היו לו 4 ילדים, אך כולם מתו בצעירותם.

אילן יוחסין
-----------


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| פרידריך אוגוסט הראשון, הנסיך הבוחר מסקסוניה |   | כריסטיאנה אברהרדינה מברנדנבורג-ביירוית |   | יוזף הראשון, קיסר האימפריה הרומית הקדושה |   | וילהלמינה אמליה מבראונשווייג |   | מקסימיליאן השני עמנואל, הנסיך הבוחר מבוואריה |   | תרזה קונגונדה סובייסקה |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |
|   |   | פרידריך אוגוסט השני, הנסיך הבוחר מסקסוניה |   |   |   | מריה יוזפה מאוסטריה |   | מריה אמליה מאוסטריה |   |   |   | קרל השביעי, קיסר האימפריה הרומית הקדושה |   |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   | פרידריך כריסטיאן, הנסיך הבוחר מסקסוניה |   |   |   |   |   |   |   | מריה אנטוניה, דוכסית בוואריה |
|   |   |   |   |   |   |   |   |
|   |   |   |   |   |   |   |   |   |   |   |   |   |
|
|   |   |   |   |   |   |   |   |   |   | **אנטון, מלך סקסוניה** |
|

קישורים חיצוניים
----------------

ויקישיתוף מדיה וקבצים בנושא **אנטון, מלך סקסוניה** בוויקישיתוף
* אנטון, מלך סקסוניה, באתר "Find a Grave" (באנגלית)

הערות שוליים
------------


  


|  |
| --- |
| **אנטון, מלך סקסוניה**  בית וטין  נולד:27 בדצמבר 1755 מת:6 ביוני 1836 |
| **פרידריך אוגוסט הראשון** | **ממלכת סקסוניה  1827–1836** | **פרידריך אוגוסט השני** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007345611905171
* BnF: cb14850031d (data)
* GND: 117764310
* ICCU: BCTV010182
* ISNI: 0000 0003 5980 8496
* LCCN: nr97035295
* NLP: a0000002063570
* NTA: 242028772
* RKD: 448429
* VcBA: 495/365320
* VIAF: 222787791
* WorldCat: lccn-nr97035295

 |